section_heading: Sisačko-moslavačka županija
paragraph_text: Većina materijalne štete zabilježena je na području Sisačko-moslavačke županije. Na području Petrinje i Siska zabilježena je golema materijalna šteta; uglavnom je bila riječ o napuknutim zidovima, otpaloj fasadi, žbuki te srušenim dimnjacima. Prema prvim procjenama postojali su stanovi neupotrebljivi za daljnje stanovanje. Sisačka je biskupija objavila da je u potresu stradala sisačka katedrala Uzvišenja Svetog Križa, crkva i župna kuća u Selima i Gori, župna crkva u Žažini, Pešćenici, Odri, Hrastovci, Hrvatskom Čuntiću i Petrinji, kapela Pohoda Blažene Djevice Marije u Sisku i kapela sv. Jakova u Mošćenici.U potresu stradala katedrala te više crkava, kapela i župnih kuća, Sisačka biskupija, objavljeno 28. prosinca 2020., pristupljeno 28. prosinca 2020. Pet škola je neupotrebljivo, a devet jako oštećeno.Ana Dasović, Pet škola je razrušeno, devet jako oštećeno, pripremaju plan za povratak djece na nastavu, 24sata, objavljeno 30. prosinca 2020., pristupljeno 30. prosinca 2020. Oštećenja su zabilježena na više od pet stotina kulturno-povijesnih cjelina na području županije.<ref> Tunjić, Andrija: „Kad nije bolje, dobro je!”, Inkluzija, god. III., br. 27 (13. sijećnja 2022.), str. 4.